Breiðdalsá - Silungasvæði - Góð veiði á sjóbleikju , urriða og laxavon Veiðireglur Hægt að kaupa heila eða hálfa daga , eða 2 - 3 daga holl , allt eftir óskum veiðimanna og stöðu lausra leyfa . Veiðimenn mega haga veiðitíma að eigin óskum en þó innan 12 stunda ramma á hverjum sólarhring á ósasvæðinu en á öðrum svæðum ofar í ánni má veiða á bilinu kl. 7 - 13 og kl. 16 - 22 og síðsumars kl. 15 - 21 . Veiðihús Veiðihús er ekki innifalið í veiðileyfinu en í vorveiðinni til 30. júní er hægt að bóka gistingu í veiðihúsinu . Veiðihúsið er neðarlega við ána , það er nýlegt og eitt það glæsilegasta á landinu . Glæsilegt útsýni er yfir ómótstæðilegan fjallahring Breiðdalsins . Annað Hinar ýmsu straumflugur hafa verið að gefa vel í bleikjunni og ber þá helst að nefna bleikjuflugur Súdda veiðivarðar . Umsjónarmaður / veiðivörður : Sigurður Staples ( Súddi ) Sími 660 6894 og 475 6776 Veiðileyfi fást ekki endurgreidd . Kaupandi skuldbindur sig til að skrá alla veiði samviskusamlega í þar til gerða veiðibók .